## Agricultura convoca les ajudes al sector vitivinícola de la Comunitat Valenciana per a les activitats de promoció i comunicació en tercers països per a 2026

*** Les ajudes es finançaran amb càrrec al Fons Europeu Agrícola de Garantia (FEAGA) al 100 %
* La quantia global màxima s’aprovarà i publicarà una vegada conegut el repartiment de fons que s’efectue en la corresponent Conferència Sectorial d’Agricultura i Desenrotllament Rural**

La Conselleria d’Agricultura, Aigua, Ramaderia i Pesca convoca per a 2026 les ajudes al sector vitivinícola de la Comunitat Valenciana per a les activitats de promoció i comunicació en tercers països, recollides en la Intervenció Sectorial Vitivinícola (ISV).

Les ajudes regulades en la convocatòria es finançaran amb càrrec al Fons Europeu Agrícola de Garantia (FEAGA) al 100 % i la quantia global màxima definitiva de la convocatòria s’aprovarà i publicarà una vegada conegut el repartiment de fons que s’efectue en la corresponent Conferència Sectorial d’Agricultura i Desenrotllament Rural.

Les ajudes es regixen per les bases contingudes en el Reial decret 905/2022, de 25 d’octubre, que establix que, amb la finalitat de millorar la competitivitat dels vins espanyols –la qual cosa inclou l’obertura i diversificació dels mercats vitivinícoles-, es concedirà suport financer amb càrrec al pressupost de la Unió Europea a les accions de promoció i comunicació dutes a terme en tercers països.

Podran presentar sol·licituds les organitzacions de productors vitivinícoles i associacions d’organitzacions de productors vitivinícoles, organitzacions interprofessionals, òrgans de gestió i de representació de les DOP i IGP vitivinícoles, així com les seues associacions, cooperatives que comercialitzen vins elaborats per elles o pels seus associats, entre altres.

El termini de presentació de sol·licituds conclourà el dia 12 de setembre de 2025.

Fecha: 10/08/2025